

REPUBLIKA HRVATSKA

VARAŽDINSKA ŽUPANIJA

 GRAD IVANEC

 GRADSKO VIJEĆE

KLASA: 061-01/21-01/01

URBROJ: 2186/12-02/37-21-5

Ivanec, 15. ožujka 2021.

Na temelju članka 9.i 35. Statuta Grada Ivanca (“Službeni vjesnik Varaždinske županije” br. 21/09, 12/13, 23/13-pročišćeni tekst, 13/18, 08/20 i 15/21) i članka 16. Odluke o javnim priznanjima Grada Ivanca (“Službeni vjesnik Varaždinske županije” br. 11/07, 33/08, 9/10 i 18/15), Gradsko vijeće Grada Ivanca na 46. sjednici održanoj 15. ožujka 2021. godine donosi

**ODLUKU**

**o dodjeli javnih priznanja Grada Ivanca za 2021. godinu**

I.

Gradsko vijeće Grada Ivanca dodjeljuje javna priznanja za iznimna dostignuća i doprinos od osobite važnosti za razvitak i ugled Grada Ivanca za 2021. godinu.

II.

Plaketa Grada Ivanca dodjeljuje se:

* BGW Group d.o.o. Ivanec – za izniman doprinos razvitku poduzetništva i gospodarstva
* Elektro Kruno d.o.o. Margečan – za izniman doprinos razvitku poduzetništva i gospodarstva
* Puffy, prijevoznički obrt Radovan – za izniman doprinos razvitku obrtništva
* Mladen Stanko – za dugogodišnji nesebičan doprinos sveukupnom razvitku lokalne zajednice
* Nadica Levanić – za dugogodišnji pedagoški rad i angažman u radu s generacijama djece i mladih
* Nogometni klub “Ivančica” – za dugogodišnji razvoj nogometnog sporta te rad s djecom i mladima
* Udruga s intelektualnim oštećenjem „Ivanečko sunce“ – za dugogodišnji humanitarni rad s osobama s posebnim potrebama

III.

Zahvalnica Grada Ivanca dodjeljuje se:

* Klub mladih Ivanec – za izniman angažman u pokretanju i realizaciji niza projekata za mlade
* Udruga vinogradara i vinara Peharček – za dugogodišnji rad na čuvanju tradicije i unapređenju vinogradarstva
* Stjepan Kuštelega – za doprinos razvitku i promicanju ivanečkog planinarstva i planinskog turizma

IV.

Nagrada “Volonter godine” dodjeljuje se:

* Stožer civilne zaštite Grada Ivanca – za izniman doprinos zajednici u uvjetima epidemije i elementarne nepogode
* Vatrogasna zajednica Grada Ivanca - za izniman angažman i doprinos zajednici u uvjetima epidemije i elementarne nepogode
* Gradsko društvo Crvenog križa Ivanec - za izniman rad i doprinos zajednici u uvjetima epidemije i elementarne nepogode

V.

Mala plaketa Grada Ivanca Grada Ivanca dodjeljuje se:

* Eleonora De Lai- za promicanje grada Ivanca na nacionalnoj i međunarodnoj razini

 VI.

Priznanja Grada Ivanca dodijelit će se na svečanoj sjednici Gradskog vijeća Grada Ivanca u povodu obilježavanja Dana grada.

VII.

Ova Odluka stupa na snagu danom donošenja, a objavit će se u Službenom vjesniku Varaždinske županije.

PREDSJEDNICA GRADSKOG

VIJEĆA GRADA IVANCA:

Ksenija Sedlar Đunđek, mag.oec.